Astrid Gynnild

Astrid Gynnild (født 1959) er en norsk sakprosaforfatter, utdanner og professor i medievitenskap ved Institutt for informasjon og medievitenskap, Universitetet i Bergen, Norge. Hennes forskningsprosjekter ligger i skjæringspunktet mellom menneskelig kreativitet, journalistisk innovasjon og nye teknologier. Hun er også engasjert i utforskende undervisningsmetoder i høyere utdanning. Forskningen hennes har bidratt med innovative tilnærminger til konseptuell utvikling innen medieforskning.

 Utdanning 
Gynnild har doktorgrad i medievitenskap fra Universitetet i Bergen i 2006, med en grounded theory om kreative og produktive aspekter ved journalistiske arbeidsprosesser. Hun er cand.philol i nordisk språk fra Norges teknisk-naturvitenskapelige universitet (NTNU) i Trondheim, med samfunnsvitenskap, sosialøkonomi og tysk i fagkretsen. Hun har også studert i USA. 

 Akademisk karriere 
Fra 2016 til 2021 ledet hun det tverrfaglige forskningsprosjektet ViSmedia Responsible Adoption of Visual Surveillance Technologies in the Media), finansiert av Norges forskningsråd. Hennes internasjonale team utforsket samfunnsmessige konsekvenser av nye teknologier som smarttelefoner, kamera-droner, 360-kameraer, sosiale medieplattformer, algoritmer og automatisering. Prosjektet var innenfor Responsible Research and innovation (RRI), et EU-basert rammeverk for for forskning på langsiktige konsekvenser av teknologiutvikling. Gynnild var også medforfatter av Routledge-bøkene  Responsible Drone Journalism og Immersive Journalism as Storytelling.

Gynnild ledet også utvikling og implementering av UiBs nye masterprogram i undersøkende journalistikk i  Media City Bergen fra 2014 til 2019. Hun ble i 2019 tildelt tittelen merittert underviser (Excellent Teaching practitioner) som en av de første ved Universitetet i Bergen.

I 2011–2012 var Gynnild gjesteforsker ved University of California, Berkeley, der hun gjennomførte et postdoktorprosjekt om visuell historiefortelling på nett. Fra 2012 til 2014 hadde hun stilling som professor i journalistikk ved Universitetet i Stavanger og var også tilknyttet som professor II ved Universitetet i Bergen. Fra 2007-2009 var hun leder for det daværende Senter for relasjonsutvikling ved VID vitenskapelige høgskole i Bergen, og har også undervist i journalistikk ved Høgskolen i Volda og ved OsloMet. Hun var redaktør av tidsskriftet Grounded Theory Review 2012–2018 og er fellow ved The Grounded Theory Institute.

Før hun i 2002 gikk over i akademia, var Gynnild henholdsvis journalist, redaksjonell utvikler og redaksjonssjef for foto og grafikk i Adresseavisen i Trondheim, en av Norges største aviser. Hun har også erfaring fra Østlendingen og hadde som 17-åring sin første sommerjobb i avisa Fjell-Ljom på Røros.

 Bibliografi 

 Uskali, Turo, Gynnild, Astrid, Jones, Sarah, and Sirkkunen, Esa 2021. Immersive Journalism as Storytelling – Ethics, Production, and Design, Routledge  
 Astrid Gynnild (red.) (2022). Droner i sivilsamfunnet, nordic scholarly publishers. ISBN 9788202758998
 Gynnild, Astrid and Uskali, Turo. 2018. Responsible Drone Journalism. Routledge.
 Astrid Gynnild (red.) (2018). Droner i sivilsamfunnet, CappelenDamm Akademisk. ISBN 9788202542030
 Gynnild, Astrid and Vivian B. Martin. 2012. Grounded Theory: The Philosophy, Method and Work of Barney G. Glaser.  Boca Raton, Florida:BrownWalker Press.
 Astrid Gynnild (2009). Kreativ under press, IJ-forlaget. ISBN 9788271473303
 Astrid Gynnild (2006). Creative Cycling in the News Profession: A Grounded Theory, Universitetet i Bergen  (PhD-avhandling)
 Astrid Gynnild (1994). Egil Storbekken - bygdekunstner og komponist, Aschehoug ISBN 8203260578 
 Astrid Gynnild (1993). I steget – håndball med Trine Haltvik, Marcus Forlag  
 Astrid Gynnild (1992) Avisene fangar blikket, Det norske samlaget ISBN 9788252134636   
 Astrid Gynnild (1988) Dagspressens visuelle kommunikasjon: Tekst, bilder og layout på forsiden i Dagbladet, Ekstra Bladet, Adresseavisen og Politiken (hovedfagsoppgave)

 Referanser 

 Eksterne lenker  


Kategori:Professorer ved Universitetet i Bergen
Kategori:Alumni fra NTNU